ddrg/super_eurlex huggingface dataset:
Virallinen lehti nro C 060 , 25/02/1998 s. 0128



KIRJALLINEN KYSYMYS E-2333/97 esittäjä(t): Johanna Maij-Weggen (PPE) - komissiolle (7. heinäkuuta 1997) Aihe: Raamattujen takavarikointi Uzbekistanissa Alankomaalaisen Dagblad-päivälehden 19. huhtikuuta 1997 ilmestyneen numeron mukaan Uzbekistanin hallitus on takavarikoinut 25 000 Raamattua, jotka oli tarkoitettu tämän tasavallan kristityille. Oletteko valmiita pyytämään asiasta selvitystä Uzbekistanin hallitukselta, kun otetaan lisäksi huomioon Euroopan unionin ja Uzbekistanin välisen kumppanuus- ja yhteistyösopimuksen 2 artikla, jossa viitataan Helsingin päätösasiakirjassa ja Pariisin peruskirjassa esitettyihin ihmisoikeuksiin? Komission jäsenen Hans Van den Broekin komission puolesta antama vastaus (4. syyskuuta 1997) Komissio ei ole saanut mitään tietoja mainituista tapahtumista. Komissio on ottanut yhteyttä Uzbekistanin viranomaisiin, joilta ei kuitenkaan toistaiseksi ole saatu mitään tarkkoja tietoja.
KIRJALLINEN KYSYMYS E-2332/97 esittäjä(t): Johanna Maij-Weggen (PPE) - komissiolle (7. heinäkuuta 1997)

Aihe: Suojeltujen valaiden liha Japanin myymälöissä

Onko komissio tietoinen siitä, että Aucklandin yliopiston Scott Bakerin ja Gina Lenton DNA-tutkimukset, jotka he ovat suorittaneet IFAW:n, Greenpeacin, Earthtrustin ja muiden järjestöjen toimesta, ovat osoittaneet, että Japanin myymälöissä myydään vielä tälläkin hetkellä suojeltujen valaiden lihaa?

Tietääkö komissio, että näiden suojeltujen valaslajien pyydystäminen on kielletty vuodesta 1986 alkaen kansainvälisen valaanpyyntikomission kaupallista valaanpyyntiä koskevassa pyyntikiellossa ja että vuoden 1997 ensimmäisinä kuukausina 20 % tutkituista japanilaisista lihanäytteistä osoittautui valaanlihaksi?

Japanin viranomaiset väittävät, että kyse on vanhoista varastoista ja eläimistä, jotka on kalastettaessa pyydetty vahingossa. Mitä mieltä komissio on näistä väitteistä?

Mitä komissio ajattelee siitä, että Japani yrittää CITES:n avulla sallia valaanpyynnin ja valaiden kansainvälisen kaupan? Ja mikä komission mielipide on siitä, että (suojeltujen) valaslajien pyynti ja kauppa pyritään sallimaan?

Miten komissio aikoo esittää Japanille vastalauseensa edellä mainitusta suhtautumisesta ja toiminnasta?

Komission jäsenen Ritt Bjerregaardin komission puolesta antama vastaus (25. heinäkuuta 1997)

On tunnettu tosiasia, että useiden valaslajien lihasta käydään sekä laillista että laitonta kauppaa Japanin ja Korean kanssa ja että sitä myydään näissä maissa. Asiasta keskusteltiin laajasti luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (CITES) sopimuspuolten konferenssin Hararessa Zimbabwessa 9.*20.6.1997 pitämässä 10. kokouksessa. Konferenssi hyväksyi useita suosituksia, joilla pyritään parantamaan tarkastuksia ja lisäämään laittomasti pyydetyn valaanlihan jäljittämismahdollisuuksia. Tässä yhteydessä on huomautettava, että Japanin viranomaiset ovat monta kertaa onnistuneet paljastamaan ja takavarikoimaan laittomia kuljetuksia.

Komissio vahvistaa, että ennen kiellon voimaantuloa pyydettyä valaanlihaa on vielä varastoissa ja että myös Japanin tieteellisestä valaanpyynnistä saatuja lihavarastoja on olemassa. Valaanlihaa voidaan säilyttää jopa 10 vuotta. On myös totta, että osa valaanlihasta on kalastuksen ohessa vahingossa saatua ja peräisin jopa rantaan ajautuneista valaista.

Japanilaiset (ja norjalaiset) ehdottivat edellä mainitulle konferenssille, että tietyt valaskannat siirrettäisiin CITESin liitteestä I liitteeseen II, mutta kaikki tällaiset ehdotukset hylättiin tai vedettiin pois, ja yhteisö vastusti niitä jyrkästi.

Komissio on sitä mieltä, että sekä tieteellistä että kaupallista valaanpyyntiä olisi harjoitettava vain valaanpyynnin sääntelystä tehdyn yleissopimuksen sallimalla tavalla, toisin sanoen sitä ei voisi harjoittaa ilman kansainvälisen valaanpyyntikomission (IWC) hyväksyntää. Komissio on usein tuonut tämän kantansa julki sen jälkeen, kun IWC kielsi kaupallisen valaanpyynnin.
Virallinen lehti nro C 060 , 25/02/1998 s. 0014



KIRJALLINEN KYSYMYS E-1193/97 esittäjä(t): Cristiana Muscardini (NI), Amedeo Amadeo (NI) ja Spalato Belleré (NI) - komissiolle (3. huhtikuuta 1997) Aihe: Arkeologisen perinnön valvominen Valtavan työttömyyden huomioon ottaen paradoksaalinen henkilökuntapula on syy Rooman merkittävimpien arkeologisten paikkojen sulkemiseen. Tällä vaarannetaan tietyt arvokkaimmat Italian historialliset perinnöt, kuten Colosseum, foorumit, Caracallan termit ja Palatiumin ennen kaikkea päivinä, joina matkailijoita on eniten, ja Jubileum-juhlia odotellessa. Rajallisen talousarvion lisäksi tulevat vielä sunnuntai- ja iltakorvausten leikkaukset osa-aikatyöttömien osalta, jotka auttavat vartijoita (luku on naurettavat noin 8 tuhatta liiraa päivässä), ja päätös tehdä näillä paikoilla käymisen ilmaiseksi. Näin poistetaan mahdollisuus saada varoja kuluongelmiin, jotka kulttuuriministeriö on aiheuttanut tiukkojen toimenpiteiden perustelemiseksi. Voiko komissio laatia direktiivin, jolla säädetään arkeologisten paikkojen valvonta- ja suojeluhenkilökunnan lisäämistä ja jolla määrätään avustavan henkilökunnan käytöstä. Näille annettaisiin yhdenmukaiset säännöt ja tarkoituksenmukaiset välineet harjoittaa tarvittavaa valvontaa, jolla säädeltäisiin arkeologisten paikkojen aukioloaikoja ja -päiviä ottamalla erityisesti huomioon vilkkaimmat käyntipäivät ja jolla määrättäisiin tehokkaista valvontatoimenpiteistä? Voiko komissio myös perustaa Euroopan tukirahaston yhteisön arkeologisten paikkojen valvonta- ja suojelutoimenpiteiden toteuttamiseksi? Komission jäsenen Marcelino Orejan komission puolesta antama vastaus (6. toukokuuta 1997) Euroopan yhteisön perustamissopimuksen IX osaston 128 artiklassa määrätään, että yhteisö ¨myötävaikuttaa¨ (1 kohta), ¨pyrkii rohkaisemaan¨ (2 kohta) ja ¨suosii¨ (3 kohta) toimintaa kulttuurin alalla. Neuvostolle annetaan 5 kohdassa mahdollisuus toteuttaa edistämistoimia (lukuun ottamatta sellaisia, jotka merkitsevät jäsenvaltioiden lakien ja asetusten yhdenmukaistamista) ja antaa suosituksia. Näiden määräysten mukaan komissio ei voi ryhtyä laatimaan direktiiviä.
Virallinen lehti nro C 060 , 25/02/1998 s. 0020



KIRJALLINEN KYSYMYS E-1461/97 esittäjä(t): Roberta Angelilli (NI) - komissiolle (28. huhtikuuta 1997) Aihe: Colle Salarion, Bufalottan, Talentin ja Tiburtinan yhdistävän moottoritien rakentaminen Roomaan Vähän ajan kuluttua Rooman kaupunki juhlii Colle Salarion ja via Tiburtinan yhdistävän moottoritien ensimmäisen osan valmistumista. Tien rakentamista suunniteltiin jo vuonna 1962 kaupungin kehittämissuunnitelmassa. Tällä välin on kyseisen moottoritien varrelle kuitenkin rakennettu tiheään asuttuja kaupunginosia, erityisesti Colle Salariossa, Talentissa, Casal de' Pazzissa ja Ponte Mammolossa. Tien avaamista on suunniteltu, vaikka melusaasteen määrä tulee kasvamaan ja alueen asukkaiden suojelemiseksi välttämättömiä meluesteitä ei ole saatu valmiiksi. Tämä on huolestuttanut alueen asukkaita, mutta pääkaupungin viranomaiset eivät ole välittäneet heidän valituksistaan. Eikö tässä ole kysymys siitä, että Rooman kaupungin olisi pitänyt teettää ympäristövaikutusten arviointi, kuten direktiivin 85/337/ETY ((EYVL L 73, 14.3.1997, s. 5. )) muuttamisesta annetussa direktiivissä 97/11/EY ((EYVL L 175, 5.7.1985, s. 40. )) säädetään? Eikö komissio katso, että Rooman kaupungin asenne on ristiriidassa tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY säännösten kanssa? Voiko komissio ilmoittaa, onko kyseisen tien avaaminen ennen meluesteiden valmistumista yhteisön säännöstön vastaista, mitä tulee moottoriajoneuvojen aiheuttamaan melusaasteeseen? Voiko komissio kertoa, pitääkö se tarpeellisena toteuttaa toimenpiteitä, jotta Rooman kaupunki saataisiin noudattamaan yhteisön lainsäädäntöä ympäristövaikutusten arvioinnista ja melusaasteen rajoittamisesta? Komission jäsenen Ritt Bjerregaardin komission puolesta antama vastaus (9. kesäkuuta 1997) Parlamentin jäsen mainitsee lähiaikoina avattavan kaupunkialueella liikennöitävän nopean liikenteen väylän. Tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY ((EYVL L 175, 5.7.1985. )) liitteessä I määrätään ympäristövaikutusten arvioinnista moottoriliikennetiehankkeiden osalta. Parlamentin jäsenen antamien tietojen perusteella ei ole mahdollista määritellä, onko kysymys mainitun direktiivin mukaisesta moottoriliikennetiestä. Mainittu hanke näyttäisi kuuluvan direktiivin 85/337/ETY liitteeseen II. Euroopan yhteisöjen tuomioistuimen oikeuskäytännön mukaisesti kansallisten viranomaisten on tutkittava kaikki liitteeseen II kuuluvat hankkeet ja päätettävä kussakin tapauksessa, onko tarpeen tehdä sitä koskeva ympäristövaikutusten arviointi. On kuitenkin korostettava, että ympäristövaikutusten arviointi ja komission suorittamat tarkastukset on tehtävä ennen hankeen toteuttamista. Parlamentin jäsenen mainitsemassa tapauksessa tiehanke on jo ilmeisesti toteutettu kokonaan. Hankkeelle ei ole myönnetty yhteisön rahoitusta.
Virallinen lehti nro C 060 , 25/02/1998 s. 0109



KIRJALLINEN KYSYMYS E-2193/97 esittäjä(t): Hiltrud Breyer (V) - komissiolle (25. kesäkuuta 1997) Aihe: Uuselintarvikkeita koskeva asetus (EY) N:o 258/97 - uuselintarvikkeiden luettelointi ja turvallisuuden varmistaminen Onko määrätty, että viranomaisten on laadittava luettelo siitä, missä kaikissa elintarvikkeissa tuottajat käyttävät geneettisesti muunnettuja tuotteita? Luettelointi on tarpeen siksi, että mikäli elintarvikkeiden nauttimisen jälkeen ilmenee mahdollisia terveydellisiä jälkiseurauksia - mitä mahdollisuutta ei toistaiseksi voida jättää laskuista - niin vastaavat tuotteet voidaan vetää täydellisesti markkinoilta? Komission jäsenen Martin Bangemannin komission puolesta antama yhteinen vastaus kirjallisiin kysymyksiin E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 ja E-2205/97 (17.9.1997) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
Virallinen lehti nro C 060 , 25/02/1998 s. 0045



KIRJALLINEN KYSYMYS E-1804/97 esittäjä(t): Robert Evans (PSE) - komissiolle (28. toukokuuta 1997) Aihe: Gastropodan (kotilo) tuontirajoitukset EU:hun Vahvistaako vai kieltääkö komissio, että se aikoo asettaa rajoituksia gastropodan (ghanalainen kotilo) tuonnille Euroopan unioniin? Lontoon Heathrown lentokentän viranomaiset ovat ilmoittaneet vaalipiirissäni toimivalle yritykselle, että näin saattaa olla. Yritys on huolissaan tästä tulevasta, heidän tuontitoimintaansa rajoittavasta määräyksestä. Komission jäsenen Franz Fischlerin komission puolesta antama vastaus (1. heinäkuuta 1997) Kansanterveyttä koskevista vaatimuksista ihmisravinnoksi tarkoitetun gastropodan (etanat) yhteisön sisäisessä kaupassa ja yhteisöön tuonnissa säädetään neuvoston direktiivin 92/118/ETY ((EYVL L 62, 15.3.1993. )) muuttamisesta tehdyssä komission päätöksessä 96/340/EY ((EYVL L 129, 30.5.1996. )). Päätöksessä velvoitetaan sellaisten kolmansien maiden viranomaisia, joista lähetetään etanoita yhteisöön, allekirjoittamaan päätöksen liitteessä olevan mallin mukainen terveystodistus. Kyseisen todistuksen allekirjoittamisella kolmansien maiden viranomaiset ilmoittavat, että etanat on tuotettu voimassaolevien hygieniasääntöjen mukaisesti ja että niiden alkuperän määrittelyssä sovelletaan omaa tarkastusohjelmaa ja että etanat on tarkastettu vaadituissa virallisissa tarkastuksissa. Tämän lisäksi etanoiden pakkauksessa tai kääreessä on oltava pysyvallä musteella ilmoitettu alkuperämaan ISO-koodi ja tuotantolaitoksen hyväksymisnumero. Tämän lisäksi direktiivissä 92/118/ETY säädetään, että ainoastaan yhteisön luettelossa olevat kolmannet maat voivat lähettää etanoita yhteisön alueelle. Luettelo on komission päätöksen 94/287/EY ((EYVL L 120, 11.5.1994. )) liitteen XI osassa. Ghana ei ole luettelossa, eikä sieltä näin ollen voida tuoda etanoita yhteisön alueelle. Kolmansien maiden luetteloa voidaan kuitenkin täydentää. Tätä tarkoitusta varten kolmannen maan viranomaisten on todistettava, että heidän tuotteensa on tuotettu hygieniasääntöjen mukaisesti. Komissio tutkii tällaiset pyynnöt. Tähän voi liittyä myös paikan päällä tehtäviä tarkastuksia, jotta voitaisiin varmistaa, että kyseiset tuotteet ovat yhteisön terveysvaatimusten mukaisesti tuotettuja.
Virallinen lehti nro C 060 , 25/02/1998 s. 0109



KIRJALLINEN KYSYMYS E-2167/97 esittäjä(t): Hiltrud Breyer (V) - komissiolle (25. kesäkuuta 1997) Aihe: Uuselintarvikkeita koskeva asetus (EY) N:o 258/97 - valvonnan edellytykset Miten aiotaan rahoittaa valvonnasta ja todentamisesta vastaavien viranomaisten virkojen perustaminen ja ylläpitäminen? Komission jäsenen Martin Bangemannin komission puolesta antama yhteinen vastaus kirjallisiin kysymyksiin E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 ja E-2205/97 (17.9.1997) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
Virallinen lehti nro C 060 , 25/02/1998 s. 0109



KIRJALLINEN KYSYMYS E-2135/97 esittäjä(t): Hiltrud Breyer (V) - komissiolle (23. kesäkuuta 1997) Aihe: Uuselintarvikkeita koskeva asetus (EY) N:o 258/97 - luvan myöntämisen edellytykset: tuottajalta saatujen tietojen tarkistaminen 1. Onko tuottajalta saadut tiedot tarkistettava vähintään pistokokeilla? 2. Kuinka tällöin aiotaan arvioida ertyisesti allergiariskit sellaisten tuotteiden kohdalla, joiden uusia ainesosia ei ole tähän saakka nautittu ravintona, tai joita ei ole käytetty elintarvikkeissa? (Esimerkki: kuumien lähteiden bakteereista saadut proteiinit). Komission jäsenen Martin Bangemannin komission puolesta antama yhteinen vastaus kirjallisiin kysymyksiin E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 ja E-2205/97 (17.9.1997) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
Virallinen lehti nro C 060 , 25/02/1998 s. 0124



KIRJALLINEN KYSYMYS P-2310/97 esittäjä(t): Hugh McMahon (PSE) - komissiolle (26. kesäkuuta 1997) Aihe: EU:n ulkopuolella ostettujen tullivapaiden tavaroiden kiintiö Voiko komissio ilmoittaa, mikä on EU:n asukkaiden EU:n ulkopuolisista maista (esimerkiksi Yhdysvalloista) ostamien tullivapaiden tavaroiden korkein sallittu rahallinen arvo? Onko sen lisäksi oikeus ostaa sallitut määrät tupakkaa, alkoholia ja parfyymejä? Komission jäsenen Mario Montin komission puolesta antama vastaus (24. heinäkuuta 1997) Kolmansista maista yhteisöön matkustavat henkilöt voivat henkilökohtaisissa matkatavaroissaan tietyin rajoituksin tuoda tuontitulleista, arvonlisäverosta ja valmisteveroista vapautettuja ostoksia, mikäli tuotteita ei ole tarkoitettu hyödynnettäväksi kaupallisesti. Tupakan, alkoholijuomien ja hajuvesien tuonnille on asetettu määrällisiä rajoituksia. Muiden ostosten kokonaisarvo ei saa ylittää 175 ecua matkustajaa kohti. Jos matkustaja tuo useita ostoksia, joiden yhteenlaskettu arvo ylittää tämän ylärajan, vapautus myönnetään tähän rajaan asti sellaisille ostoksille, jotka erikseen tuotuna olisi voitu vapauttaa kyseisistä maksuista. Tuotteen arvo ei siis ole jaettavissa. Tästä seuraa myös, ettei tuotteen arvoa voi jakaa keinotekoisesti (erottamalla toisistaan esimerkiksi puvun takki ja housut).
Virallinen lehti nro C 060 , 25/02/1998 s. 0041



KIRJALLINEN KYSYMYS E-1749/97 esittäjä(t): Nikitas Kaklamanis (UPE) - komissiolle (27. toukokuuta 1997) Aihe: Viivytykset maantiekuljetuksissa Turkkiin Kreikkalaisessa lehdistössä esiintyneiden tietojen mukaan viime kuukausina on tapahtunut suuria viivytyksiä kuorma-autojen ylittäessä Turkin rajaa. Tulliasemilla nimittäin on käytössä erityisen monimutkainen kreikkalaisten tuotteiden ja kuorma-autojen maahantulotarkastuksia koskeva menettely, mikä merkitsee tarkastuksen kohteille rahan ja ajan hukkaa. Sitä vastoin turkkilaiset kansainvälisiä kuljetuksia suorittavat ajoneuvot saapuvat Kreikan alueelle ilman viivytyksiä raja-asemilla, ja turkkilaisen osapuolen Kreikan viranomaisilta lisäksi pyytämät tuhat maksutonta lupaa annettiin välittömästi ja ilman ongelmia. Haluaisin tietää: Mikä on Euroopan komission kanta tähän asiaan sekä mitä toimia se tulee toteuttamaan tehdäkseen turkkilaiselle osapuolelle selväksi, että sen ei sallita harjoittaa syrjintää kreikkalaisia kuorma-autoja kohtaan ja alentaa siten niiden kilpailukykyä? Komission jäsenen Neil Kinnockin komission puolesta antama vastaus (23. heinäkuuta 1997) Assosiointineuvoston 6 päivänä maaliskuuta 1995 hyväksymässä päätöslauselmassa Turkin ja yhteisön välisen yhteistyön laajentamisesta määrätään liikenteen alan yhteistyön vahvistamisesta muun muassa kauttakulkuliikenteessä ja markkinoille pääsyä koskevissa asioissa. Rahoitusyhteistyössä vallitseva tilanne ei kuitenkaan ole vielä antanut komissiolle mahdollisuutta alkaa tehdä aloitteita tässä asiassa. Komissiolla ei ole tähän asti ollut tietoa, että erityisesti kreikkalaiset Turkkiin tulevat ajoneuvot olisivat ilmoittaneet viivytyksistä. Koska yhteisön ja Turkin välillä ei ole aiheeseen liittyvää maanteiden tavaraliikennettä koskevaa sopimusta, Kreikan ja Turkin välisen liikenteen sääntely on näiden kahden maan välinen asia, minkä lisäksi on noudatettava alan kansainvälisiä sääntöjä. Komissio ottaa yhteyden Kreikan viranomaisiin saadakseen asiasta lisätietoja ja voidakseen päättää, mitä voidaan tehdä mahdollisten syrjintäongelmien ratkaisemiseksi.
Virallinen lehti nro C 060 , 25/02/1998 s. 0051



KIRJALLINEN KYSYMYS E-1840/97 esittäjä(t): Carlos Costa Neves (PPE) - komissiolle (28. toukokuuta 1997) Aihe: Oikeus vahingonkorvaukseen Picossa Azoreilla toimivan ¨Armações Baleeiras do Sul do Pico, Lda¨-laivayhtiön jäsenten on täytynyt lopettaa valaanpyynti, jota on yhtiön piirissä harjoitettu yli sata vuotta ja jolla on ollut suuri kulttuuri- ja perhehistoriallinen sekä taloudellinen merkitys. Valaanpyynnin lopettamisesta määrättiin Bernin yleissopimuksessa, joka koskee luonnonvaraisten eläinten ja elinympäristöjen suojelua Euroopassa. Azorilaisen laivayhtiön jäsenten mukaan Euroopan unioni myönsi vahingonkorvausta saksalaisille ja espanjalaisille yrittäjille, jotka joutuivat luopumaan elinkeinostaan samanlaisissa olosuhteissa kuin yhtiön piti lopettaa toimintansa. Onko laivayhtiön jäsenten mahdollista saada vahingonkorvausta, koska heidän on täytynyt luopua yhtiön harjoittamasta toiminnasta? Komission jäsenen Emma Boninon komission puolesta antama vastaus (16. heinäkuuta 1997) Kun Espanja ja Portugali liittyivät yhteisön jäsenvaltioiksi 1. tammikuuta 1986, Portugali hyväksyi 19. syyskuuta 1979 annetun luonnonvaraisten eläinten ja elinympäristön suojelua Euroopassa koskevan Bernin yleissopimuksessa mainitun valaanpyyntikiellon osana yhteisön säännöstöä. Tämän portugalilaisen (Azoreilla sijaitsevan) Picon saaren kulttuurihistoriallisen toiminnan lopettamiseksi komissio osallistui sellaisen rakenteellisen toiminnan rahoittamiseen, jonka tarkoituksena on kouluttaa valaanpyyntiä harjoittavat kalastajat muuhun toimintaan, kuten näillä Atlantin valtameren vesillä melko runsaan tonnikalan pyytämiseen. Picon saari on saanut tukea seitsemän tonnikalanpyyntialuksen rakentamiseen sekä nykyaikaisen kylmävaraston toteuttamiseen kalastustuotteiden säilyttämiseksi. Myöhemmin alueella on osarahoitettu muita rakenteellisia toimia yhteisön toimia maataloustuotteiden jalostusolosuhteiden ja kaupanpitämisen parantamiseksi koskevan asetuksen (ETY)N:o 355/77, yhteisön toimia maa- ja kalataloussektorin rakenteiden parantamiseksi ja sopeuttamiseksi koskevan asetuksen 4028/86 ja maa- ja kalatalouden tuotteiden jalostusolosuhteiden ja kaupanpitämisen parantamiseksi koskevan asetuksen 4042/89 ((EYVL L 51, 23.2.1997. EYVL L 376, 31.12.1986. EYVL L 388, 30.12.1989. )) mukaisesti. Vuoden 1994 alusta lähtien Portugalille tarkoitetun yhteisön tukikehyksen II (1994*1999) monesta rahastosta rahoitetun toimenpideohjelman toimenpiteessä 1.4 (Pedraa II (Azorit) on varattu 21 miljoonaa ecua kalatalouden ohjauksen rahoitusvälineelle (KOR) kalastussektorin uusia toimia varten. Komissio ei ole saanut tietoa yhteisön myöntämästä vahingonkorvauksesta saksalaisille ja espanjalaisille yrittäjille.
KIRJALLINEN KYSYMYS E-1652/01 esittäjä(t): John Cushnahan (PPE-DE) neuvostolle. Vuoden 2008 olympialaiset.



Virallinen lehti nro 040 E , 14/02/2002 s. 0074 - 0074



KIRJALLINEN KYSYMYS E-1652/01 esittäjä(t): John Cushnahan (PPE-DE) neuvostolle (12. kesäkuuta 2001) Aihe: Vuoden 2008 olympialaiset Mitä mieltä neuvosto on Kiinan tarjouksesta järjestää vuoden 2008 olympialaiset Pekingissä? Aikooko neuvosto rohkaista jäsenvaltioiden hallituksia vaatimaan takeita merkittävistä parannuksista Kiinan ihmisoikeustilanteeseen, lehdistön vapauteen yms. ennen ehdotuksen puoltamista? Vastaus (8. lokakuuta 2001) Neuvosto ei ole keskustellut Kiinan tai muidenkaan maiden ehdokkuudesta isännöidä vuoden 2008 olympialaiset. Neuvosto on kuitenkin Kiinan kanssa käytävän poliittisen vuoropuhelun ja ihmisoikeuksia koskevan vuoropuhelun puitteissa esittänyt huolestuneisuutensa jatkuvasti tapahtuvista ihmisoikeusloukkauksista ja vedonnut Kiinan viranomaisiin, jotta nämä toteuttaisivat myönteisiä toimenpiteitä tilanteen kohentamiseksi käytännössä.